<classify> WATU 12 wakiwemo maaskari polisi nane wamefi kishwa katika Mahakama ya Hakimu Mkazi Mkoa wa Mwanza wakikabiliwa na kesi ya uhujumu uchumi Na.1 ya mwaka 2019 wakishitakiwa kwa makosa 12 yakiwemo ya kushawishi, kujipatia fedha kwa njia ya rushwa.Waliofikishwa katika mahakama hiyo ya Kaimu Hakimu Mkazi wa Mahakama ya Mkoa wa Mwanza jana, Gwayi Sumayi ni mshitakiwa namba moja katika kesi hiyo ya uhujumu uchumi, Sajid Abdallah Hassan, Kisabo Nkinda almaarufu kama Paulo Nkinda, Emmanuel Ntemi, Hassan Saddiq na SSP Moris Okinda.Wengine waliofikishwa mahakamani ni pamoja na mshitakiwa wa sita E.6949, Detective Koplo Kasala, F.1331 dPL Matete , G 6885 Detective Alex, G 5080 Detective Maingu, G 7224 Detective Timothy , G1876 Detective Japhet na H.4060 Detective David Kadama.Awali ilidaiwa mahakamani hapo na waendesha mashtaka watatu wa serikali, Wakili wa Serikali Mwandamizi Castuce Ndamugoba na Mawakili wa Serikali Robert Kidando na Jackline Nyantori kuwa katika shitaka la kwanza mshitakiwa wa kwanza Sajid Abdallah Hassan, Kisabo Nkinda Paulo Nkinda, Emmanuel Ntemi na Hassan Sadiq kati ya Desemba 15 mwaka jana na Januari 5 mwaka huu, katika maeneo mbalimbali kati ya Jiji la Mwanza na Mikoa ya na Dar es Salaam na katika maeneo mbalimbali kati ya mikoa ya Geita na Kagera ndani ya Jamhuri ya Muungano wa Tanzania na maeneo ya Jamhuri ya Rwanda walishirikiana kwa pamoja wakiwa sio watumishi wa umma lakini kwa kushirikiana na watumishi wa umma huku wakijua ni kosa walikula njama kwa kuwezesha biashara haramu ya fedha kwa lengo la kujipatia faida ambayo ni kosa la jinai.Mwendesha Mashtaka Mwandamizi wa Serikali akitaja baadhi ya makosa, aliieleza mahakama hiyo katika kosa la pili kuwa watuhumiwa SSP Moris Okinda, E. 6948 Detective Koplo Kasala, F.1331 Detective Pl Matete, G. 6885 Detective Alex, G.5080 Detective Maingu, G. 7224 Detective Timothy, G.1876 Detective Japhet na H.4060 Detectve David Kadama kuwa kati ya Januari 4 na 5 mwaka huu katika maeneo ya Kigongo Feri wilayani Misungwi na Kigongo cha Busisi wilayani Sengerema na maeneo tofauti ndani ya Jiji la Mwanza wakiwa ni watumishi wa umma wakiwa kazini kwa pamoja walitenda kosa la jinai kwa nia ya kuvuna faida.Aidha, katika kosa la tatu, ilidaiwa mahakamani kuwa Januari 5 mwaka huu akiwa katika eneo la Mission wilayani Sengerema mkoani Mwanza, Sajid Abdallah Hassan, alikutwa akiwa anamiliki Kilo 319.59 za dhahabu zenye thamani ya Dola za Kimarekani 11, 747,377.46 ikiwa ni sawa na Sh 27,018,968,158 huku akiwa hana leseni ya madini, Valid mineral rights, dealers licence au Brokers licence.Aidha katika kosa la nne, ilidaiwa mahakamani hapo kuwa kati ya Januari 4 na 5 mwaka huu, SSP Moris Okinda, E. 6948 Detective Koplo Kasala, F.1331 Detective Pl Matete, G. 6885 Detective Alex, G.5080 Detective Maingu, G. 7224 Detective Timothy, G.1876 Detective Japhet na H.4060 Detectve David Kadama katika eneo la Kigongo Feri wilayani Misungwi , Kigongo Busisi na Kamanga Feri, wilayani Sengerema na maeneo ya jiji la Mwanza mkoani Mwanza, kwa pamoja walifanya ushawishi na kujipatia kiasi cha Sh 700,000,000 kutoka kwa Sajid Abdallah Hassan, Kisabo Nkinda, Emmmanuel Ntemi na Hassan Sadiq ili wasiweze kumkamata Sajid Abdallah Hassan ambaye alikuwa anamiliki kinyume cha Sheria kilo 319.59 za dhahabu zenye thamani ya Dola za Marekani 11, 747,377.46 sawa na Sh bilioni 27.Katika kosa la tano ambalo ni la rushwa ilidaiwa mahakamani hapo kuwa watuhumiwa Sajid Abdallah Hassan, Kisabo Nkinda, Emmanuel Ntemi na Hassan Sadiq kuwa kati ya Januari 4 na 5 mwaka huu katika maeneo ya Kigongo Feri wilayani Misungwi, Busisi- Kamanga Feri-Sengerema na maeneo ya jiji la Mwanza mkoani Mwanza kwa pamoja walitoa rushwa ya Sh 700,000,000 kwa SSP Moris Okinda, E. 6948 Detective Koplo Kasala, F.1331 Detective Pl Matete, G. 6885 Detective Alex, G.5080 Detective Maingu, G. 7224 Detective Timothy, G.1876 Detective Japhet na H.4060 Detectve David Kadama ili wasiweze kumkamata Sajid Abdallah Hassan ambaye alikutwa anamiliki kinyume cha sheria kilo 319.59 za dhahabu zenye thamani ya Dola za kimarekani 11, 747,377.46 sawa na Sh bilioni 27, 018,968,158.Wakati katika kosa la sita ambalo pia ni la rushwa, ilidaiwa mahakamani hapo kuwa kati ya Januari 4 na 5, mwaka huu watuhumiwa SSP Moris Okinda, E. 6948 Detective Koplo Kasala, F.1331 Detective Pl Matete, G. 6885 Detective Alex, G.5080 Detective Maingu, G. 7224 Detective Timothy, G.1876 Detective Japhet na H.4060 Detectve David Kadama wakiwa katika maeneo ya Kigongo Feri wilayani Sengerema na maeneo ya jiji la Mwanza kwa pamoja walishawishi kupata kiasi cha fedha Sh 305, 000,000 kutoka kwa Sajid Abdallah Hassan, Kisabo Nkinda, Emmanuel Ntemi na Hassan Sadiq waliokutwa wanamiliki kinyume cha sheria kilo 319.59 za dhahabu zenye thamani ya Dola za kimarekani 11, 747,377.46 sawa na Sh bilioni 27, 018,968,158. Kwa upande wake, Kaimu Hakimu Mkazi wa Mahakama hiyo alisema washitakiwa wote hawatakiwi kusema chochote kwa sababu mahakama hiyo haina uwezo wa kuendesha shauri hilo la uhujumu uchumi na walirudishwa mahabusu hadi Januari 28 mwaka huu kesi hiyo itakapotajwa tena.  <topic>: KITAIFA 